CELEX: 62018TN0116
Language: da
Date: 2018-02-27 00:00:00
Title: Sag T-116/18: Sag anlagt den 27. februar 2018 — Darmanin mod EASO

30.4.2018   
            
            
               DA
            
            
               Den Europæiske Unions Tidende
            
            
               C 152/44
            
         Sag anlagt den 27. februar 2018 — Darmanin mod EASO
   (Sag T-116/18)
   (2018/C 152/54)
   Processprog: fransk
   
      Parter
   
   
      Sagsøger: Joanna Darmanin (Sliema, Malta) (ved advokat N. De Montigny)
   
      Sagsøgt: Det Europæiske Asylstøttekontor (EASO)
   
      Sagsøgerens påstande
   
   
               —
            
            
               Annullation af afgørelsen truffet af ansættelsesmyndigheden (Executive Director) den 27. juni 2017, hvorved sagsøgeren opsiges efter prøvetidens udløb, med virkning fra den 15. juli 2017.
            
         
               —
            
            
               Om fornødent annullation af den udtrykkelige afgørelse om afslag på klagen af 29. januar 2018.
            
         
               —
            
            
               Det Europæiske Asylstøttekontor tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1.
            
            
               Første anbringende om tilsidesættelse af artikel 14 i ansættelsesvilkårene for de øvrige ansatte og af den vejledning, der finder anvendelse på proceduren for interne prøveansatte i Det Europæiske Asylstøttekontor (EASO).
            
         
               2.
            
            
               Andet anbringende om tilsidesættelse af artikel 43 i vedtægten for tjenestemænd i Den europæiske Union (herefter »vedtægten«) og af afgørelsen truffet af EASO’s Management Board den 18. januar 2016 om gennemførelse af vedtægtens artikel 43 og 44 for midlertidigt ansatte.
            
         
               3.
            
            
               Tredje anbringende om tilsidesættelse af afgørelse nr. 11 truffet af EASO’s Management Board den 4. juli 2012 om ansatte mellemledere.
            
         
               4.
            
            
               Fjerde anbringende om tilsidesættelse af princippet om god forvaltning og af retssikkerhedsprincippet.
            
         
               5.
            
            
               Femte anbringende, som gøres gældende subsidiært, vedrørende en ulovlighedsindsigelse på grund af tilsidesættelse af ligebehandlingsprincippet og tilsidesættelse af den effektive ret til at blive hørt.
            
         
               6.
            
            
               Sjette anbringende om tilsidesættelse af retten til iværksættelse af en bedømmelsesprocedure, som er lovlig, retfærdig og forudseelig.
            
         
               7.
            
            
               Syvende anbringende om tilsidesættelse af reglerne om bevisbyrde.